CELEX: 62007CA0118
Language: et
Date: 2009-11-19 00:00:00
Title: Kohtuasi C-118/07: Euroopa Kohtu (teine koda) 19. novembri 2009 . aasta otsus — Euroopa Ühenduste Komisjon versus Soome Vabariik (Liikmesriigi kohustuste rikkumine — EÜ artikli 307 teine lõik — Enne liikmesriigi ühinemist Euroopa Liiduga kolmandate riikidega sõlmitud kahepoolsete lepingute ja EÜ asutamislepingu vaheliste vastuolude kõrvaldamiseks vajalike meetmete vastu võtmata jätmine — Soome Vabariigi poolt Vene Föderatsiooni, Valgevene Vabariigi, Hiina Rahvavabariigi, Malaisia, Sri Lanka Demokraatliku Sotsialistliku Vabariigi ja Usbekistani Vabariigiga sõlmitud kahepoolsed investeerimislepingud)

30.1.2010   
            
            
               ET
            
            
               Euroopa Liidu Teataja
            
            
               C 24/3
            
         Euroopa Kohtu (teine koda) 19. novembri 2009. aasta otsus — Euroopa Ühenduste Komisjon versus Soome Vabariik
   (Kohtuasi C-118/07) (1)
   
   (Liikmesriigi kohustuste rikkumine - EÜ artikli 307 teine lõik - Enne liikmesriigi ühinemist Euroopa Liiduga kolmandate riikidega sõlmitud kahepoolsete lepingute ja EÜ asutamislepingu vaheliste vastuolude kõrvaldamiseks vajalike meetmete vastu võtmata jätmine - Soome Vabariigi poolt Vene Föderatsiooni, Valgevene Vabariigi, Hiina Rahvavabariigi, Malaisia, Sri Lanka Demokraatliku Sotsialistliku Vabariigi ja Usbekistani Vabariigiga sõlmitud kahepoolsed investeerimislepingud)
   2010/C 24/03
   Kohtumenetluse keel: soome
   
      Pooled
   
   
      Hageja: Euroopa Ühenduste Komisjon (esindajad: M. Huttunen, H. Støvlbæk ja B. Martenczuk)
   
      Kostja: Soome Vabariik (esindaja: J. Heliskoski)
   
      Kostja toetuseks menetlusse astujad: Saksamaa Liitvabariik (esindajad: M. Lumma ja C. Blaschke), Ungari Vabariik (esindaja: J. Fazekas), Leedu Vabariik (esindaja: D. Kriaučiūnas), Austria Vabariik (esindaja: C. Pesendorfer)
   
      Kohtuasja ese
   
   Liikmesriigi kohustuste rikkumine — EÜ artikli 307 teise lõigu rikkumine — Selleks vajalike meetmete vastu võtmata jätmine, et kõrvaldada asutamislepinguga vastuolud, mis esinevad nende kahepoolsete investeerimislepingute mõnedes ülekandeid puudutavates sätetes, mille Soome Vabariik sõlmis vastavalt Vene Föderatsiooni, Valgevene Vabariigi, Hiina Rahvavabariigi, Malaisia, Sri Lanka Demokraatliku Sotsialistliku Vabariigi ja Usbekistani Vabariigiga
   
      Resolutsioon
   
   
               1.
            
            
               Kuna Soome Vabariik ei võtnud vajalikke meetmeid, et kõrvaldada vastuolud kapitali ülekandmist reguleerivate asutamislepingu sätetega, mis sisalduvad kahepoolsetes investeerimislepingutes investeeringute vastastikuseks soodustamiseks ja kaitsmiseks, mille Soome Vabariik on sõlminud vastavalt endise Nõukogude Sotsialistlike Vabariikide Liiduga, kelle õigusjärglane on Vene Föderatsioon (leping sõlmitud 8. veebruaril 1989), Valgevene Vabariigiga (leping sõlmitud 28. oktoobril 1992), Hiina Rahvavabariigiga (leping sõlmitud 4. septembril 1984), Malaisiaga (leping sõlmitud 15. aprillil 1985), Sri Lanka Demokraatliku Sotsialistliku Vabariigiga (leping sõlmitud 27. aprillil 1985) ja Usbekistani Vabariigiga (leping sõlmitud 1. oktoobril 1992), siis rikkus Soome Vabariik EÜ artikli 307 teisest lõigust tulenevaid kohustusi.
            
         
               2.
            
            
               Mõista kohtukulud välja Soome Vabariigilt.
            
         
               3.
            
            
               Saksamaa Liitvabariik, Leedu Vabariik, Ungari Vabariik ja Austria Vabariik kannavad oma kohtukulud ise.
            
         
      (1)  ELT C 95, 28.4.2007.